འོང་བར་བཤམས་ལ། མཚམས་བཅད་པ་ནི་
བྱམས་མ་ལྟར། ༀ་ཀར་ཟང་སི་ཏི་པྲཛྙ་མཱཾ་ཛ༔ ཨཱོྃ་བགེགས་ཆེན་བསམ་པ་ངན་གཏོང་
དང་། བར་དུ་གཅོད་པའི་གདོན་རྣམས་དང༌།། གནོད་པར་བྱེད་པའི་བགེགས་
357

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
རྣམས་དང་།། བགེགས་ཀྱི་སྦྱོར་བ་རྒྱུན་ཆོད་ལ། རང་རང་གནས་སུ་བདེ་བར་དེངས།།
ཨོཾ་ཛྭ་ལ་ཏི་སྟ་ཡ་མན་ཐོར་ཙེ་པྲ་མོ་ཧ ཞེས་དྲི་ཆབ་གཏོར་རོ། །དེ་ནས་ཉུངས་ཀར་གྱིས་མཚམས་
བཅད་དེ། ྃ་བདག་གི་ཏིང་འཛིན་སྟོབས་དང་ནི།། དེ་བཞིན་ཉིད་ཀྱི་སྟོབས་ཀྱིས་ནི།།
ཉུངས་ཀར་རྒྱལ་པོ་འདི་དག་ཀྱང་།། གསེར་གྱི་མདོག་སྟེ་སྔགས་ཀྱི་མདའ། ཁྲོ་བོའི་
མཆོག་སྟེ་བགེགས་ལ་དཔའ། འདི་དག་སྔགས་ཀྱི་བྲིམ་པ་ཡིས།། གལ་ཏེ་གནོད་
པའི་བགེགས་ཡོད་ན། བགེགས་རྣམས་ཀུན་ཀྱང་ཞི་ཞིང་བརླག་པར་བྱའོ། །བསྭོ་
མཱཾ་ཉེ་ལོ་ཡོ་རུ་རུ་རུ་རུ་སྤུ་རུ་སྤུ་རུ་ཛཱ་ལ་ཛཱ་ལ་ཏི་སྟ་ཡ་མན་ཐོར་ཙེ་པྲ་མོ་ཧ༔ ཞེས་ཀྱིས་
མཚམས་བཅད་་དོ། །གཉིས་པ་དངོས་གཞི་སྒྲུབ་པའི་རིམ་པ་ལ། བསྐྱེད་རིམ་དང་ལས་རིམ་གཉིས། དང་པོ་ལ། ཐོག་
མར་སྐྱབས་སེམས་ནི། ན་མོ་བདག་ནི་མ་གྱུར་འགྲོ་བ་ཀུན་དོན་དུ།། འདི་ནས་བཟུང་སྟེ་
སངས་རྒྱས་མ་ཐོབ་བར།། བླ་མ་སངས་རྒྱས་བོན་དང་སེམས་དཔའ་ལ། ལུས་ངག་
ཡིད་གསུམ་གུས་པས་སྐྱབས་སུ་མཆིའོ། །གཤེན་རབ་རྣམ་པར་རྒྱལ་བ་ལ་སོགས་ཏེ།།
བསྐལ་བཟང་སངས་རྒྱས་སྟོང་དང་རྩ་གཉིས་ལ། ལུས་ངག་ཡིད་གསུམ་གུས་པས་
སྐྱབས་སུ་མཆི།། བདེར་གཤེགས་རྩ་བའི་ལྷ་བཅུ་ལ་སོགས་ཏེ། རྣམ་པར་རྒྱལ་
བའི་དཀྱིལ་འཁོར་ལྷ་ཚོགས་ལ། ལུས་ངག་ཡིད་གསུམ་གུས་པས་སྐྱབས་སུ་མཆི།།
ཡུམ་ཆེན་སྒྲ་དབྱངས་རྒྱལ་མོ་ལ་སོགས་ཏེ།། གསུང་དབྱངས་ཤེས་རབ་ལྷ་མཆོག་
ཐམས་ཅད་ལ། ལུས་ངག་ཡིད་གསུམ་གུས་པས་སྐྱབས་སུ་མཆི།༎ ཁྱེད་ཀྱི་ཐུགས་
རྗེས་བདག་སོགས་སྐྱབས་ནས་ཀྱང་།། ངག་དབང་རྣམ་པར་གྲོལ་བའི་དངོས་གྲུབ་
སྩོལ།། ཞེས་བྱའོ། །དེ་ནས་བསྐྱེད་རིམ་ནི། རང་ཉིད་སྐད་ཅིག་གཤེན་རབ་རྣམ་པར་རྒྱལ་
བ་སྐུ་མདོག་རིན་པོ་ཆེ་སྣ་ཚོགས་འབར་བའི་མདངས་ལྡན་པ། ཞི་མ་ཁྲོ་འཛུམ་
དབང་གི་ཆ་ལུགས་སུ་བཞུགས་པ། ཕྱག་གཡས་འཇོམས་བྱེད་ཀྱི་ཕྱག་རྒྱ་ནམ་
མཁའ་ལ་གདེངས་པ། ཕྱག་གཡོན་གཞིལ་བྱེད་ཀྱི་ཕྱག་རྒྱ་པུས་མོའི་ལྷ་ང་ནས་ས་
358

ནམ་མཁའ་མཛོད་ཀྱི་སྒྲུབ་སྐོར།
གནོན་མཛད་པ། སྐུ་ལ་དབུ་རྒྱན་དང་སྙན་ཆ་མགུར་ཆུ་དོ་ཤལ་དཔུང་རྒྱན་ཕྱག་
གདུབ་ཞབས་གདུབ། སྟོད་གཡོག་སྨད་ཤམ། ཆུན་དཔྱང་རྒྱབ་ཡོལ། རྟ་མཆོག་
འཁོར་ལོའི་གདན་ཁྲི་ལ་སོགས་ཞི་རྒྱན་བཅུ་གསུམ་དང་ལྡན་པའི་ཐུགས་ལས།
ཡི་གེ་ཨ་ཡཾ་རཾ་མཾ་ཁཾ་ཧྰུཾ་དྲུག་འཕྲོས་ཏེ། མདུན་གྱི་དཀྱིལ་འཁོར་དང་སྐུ་བརྙན་བྲིས་
སྐུ་རྣམས་ལ་ཐིམ་ནས་འོད་དུ་ཞུ་བ་ལས། གཞའ་མཚོན་བྲིས་ལེགས་ཀྱི་ཕོ་བྲང་
ཉམས་དགའ་ལ་ཡིད་དུ་འོང་བ། རྒྱ་ཆེ་ལ་དཔང་མཐོ་བ། དེའི་དབུས་སུ་རིན་པོ་
ཆེ་སྣ་ཚོགས་ཀྱི་པད་མ་འདབ་མ་སྟོང་དང་ལྡན་པའི་གེ་སར་གྱི་དཀྱིལ་དུ། ཐབས་
ཤེས་དབྱེར་མེད་ཉི་མ་ཟླ་བའི་གདན་ཤིན་ཏུ་གསལ་འཚེར་དང་ལྡན་པ་ཞིག་བསྒོམ་
མོ། །དེ་ནས་ལྷ་བསྐྱེད་པ་ནི། རང་ཉིད་གཤེན་རབ་རྣམ་པར་རྒྱལ་བར་གསལ་བའི་ཐུགས་
ཀར་བསྭོ༔ མཐིང་ཀས་མཚོན་པ་ལས། ཡི་གེ་ཧྲཱི་དཀར་པོ་ཆུ་ཤེལ་གྱི་ཐིགས་པ་འདྲ་
བ་ཞིག་འོད་ཟེར་གྱི་ཚུལ་དུ་འཕྲོས་ཏེ། མདུན་གྱི་པདྨ་ཉི་ཟླའི་གདན་སྟེང་དུ་བབས།
དེ་ལས་འོད་ཟེར་ཡར་འཕྲོས། དབྱིངས་ཀྱི་བདེ་བར་གཤེགས་པ་རྣམས་ཀྱི་ལྗགས་
སྟེང་དུ་ཕོག་པས། དུས་གསུམ་གྱི་བདེ་བར་གཤེགས་པ་ཐམས་ཅད
དབྱངས་ཤེས་རབ་ཀྱི་ངོ་བོ་འཕྲུལ་ཆེན་ཡི་གེའི་རྣམ་པ་གྲངས་མེད་པ་སྤྱན་དྲངས་
ཏེ་ཧྲཱི་ལ་བསྟིམ། དེ་ལས་འོད་ཟེར་ཕར་འཕྲོས་པས། ལྷ་སྲིན་སྡེ་བརྒྱད་དང་
་་ཐམས་ཅད་ཀྱི་གསུང་
ཁམས་གསུམ་སེམས་ཅན་ཐམས་ཅད་ཀྱི་ངག་གི་སྒྲིབ་པ་བསལ་ནས། ངག་དང་
བློ་གྲོས་ཀྱི་ཡོན་ཏན་ཐམས་ཅད་ཚུར་བསྡུས་ཏེ་ཧྲཱིཿལ་ཐིམ་སྟེ་འོད་དུ་ཞུ་བ་ལས།
ཡུམ་ཆེན་མོ་སྒྲ་དབྱངས་ཀྱི་རྒྱལ་མོ་ཞེས་བྱ་བ་སྐུ་མདོག་ཤེལ་དཀར་དག་པའི་ཁ་
དོག་ལྟར་དཀར་བ་ཤིན་ཏུ་ཞི་བཞད་འཛུམ་པའི་མདངས་དང་ལྡན་པ། ཕྱག་ན་
སྙན་པའི་རོལ་མོ་ཤེལ་དཀར་པི་ཝང་གི་སྒྲ་འབྱིན་པ་དེ་ཡང་ལུས་མཛེས་པས་དགའ་
བའི་དྭངས་བ་བསྐྱེད་པ། སྙིང་བསམ་པའི་གཏེར་མཛོད་ཀྱིས་བརྩེ་བར་ཡིད་
359

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
འཕྲོག་པ། མགྲིན་པ་ཀླུང་ཆེན་གྱི་བློ་གྲོས་ཀྱིས་རིག་པའི་ལམ་འདྲེན་པ། ལྕེ་རྣམ་
གྲོལ་གྱི་ལྡེ་མིག་གིས་ཚིག་གི་དོན་འབྱེད་པ། ངག་སྙན་དབྱངས་ཀྱི་གཅོང་དགུས་
བདེན་པའི་སྒྲ་བསྒྲོགས་པ། འགྲོ་བའི་སྨྲ་བསམ་གཉིས་ལ་རང་དབང་ཐོབ་པ་
ཞིག་ཏུ་གསལ་བར་བསྒོམ་མོ། །དེ་ལ་འཁོར་དུ་ལྷ་དང་གནོད་སྦྱིན་དང་དྲི་ཟའི་
བུ་མོ་སྨྲ་བསམ་ལ་རང་དབང་ཐོབ་པ་དུ་མས་བསྐོར་བ། བསྐྱེད་པ་དེ་དག་གི་
ཐུགས་ལས་འོད་ཟེར་ལྕགས་ཀྱུ་ལྟ་བུ་གྲངས་མེད་པ་ཡར་འཕྲོས་པས་དབྱིངས་ན་
བཞུགས་པའི་བདེ་བར་གཤེགས་པ་གསུང་གི་ལྷ་ཚོགས་ཐམས་ཅད་དང་། ཡུམ་
ཆེན་མོ་སྒྲ་དབྱངས་ཀྱི་རྒྱལ་མོ་གཙོ་འཁོར་སྤྲུལ་པ་དང་བཅས་སྤྱན་དྲངས་ཏེ།
མདུན་དུ་བསྐྱེད་པ་རྣམས་ལ་ཐིམས་པས། གཉིས་མེད་ལས་ཀྱི་སེམས་དཔའ་
ཆེན་པོས་འགྲོ་དོན་རྒྱ་ལག་ཕྱད་པར་གྱུར་པར་བསམ་མོ། །གཉིས་པ་ལས་རིམ་ལ་རྔ་གཤང་
དུང་གསུམ་དང་པི་ཝང་གླིང་བུའི་སྒྲ་ཕྱུང་། སྤོས་དཀར་སི་ལིའི་དུད་པ་བཏང་སྟེ་འདི་སྐད་དོ། ༀ་གཞའ་མཚོན་
བྲིས་ལེགས་ཡོངས་སུ་བཀོད་འདྲ་བའི།། ཕོ་བྲང་ཡིད་འོང་ལྷ་ཡི་གཞལ་ཡས་འདིར།།
ལྷ་མོ་སྒྲ་དབྱངས་རྒྱལ་མོ་འཁོར་བཅས་རྣམས།། འགྱུར་མེད་གཡུང་དྲུང་དབྱིངས་
ནས་མི་གཡོ་ཡང་།༎ འགྲོ་དྲུག་ཐུགས་རྗེས་བཟུང་བའི་དོན་སླད་དུ།། སྤྲུལ་པ་ཐང་
ཙམ་གནས་འདིར་གཤེགས་སུ་གསོལ། གཉིས་མེད་དམཚིག་དོན་ལ་ཐུགས་དགོངས་
ལ༎ དགྱེས་པའི་ཚུལ་གྱིས་བརྟན་པར་བཞུགས་སུ་གསོལ༎ སྟོབས་དང་རྫས་ཀྱིས་
དགྱེས་པར་བསྐྱེད་པར་བགྱིས།། ལུས་ངག་ཡིད་གསུམ་གུས་པས་ཕྱག་འཚལ་ལོ།།
ཐོག་མའི་དུས་ནས་ལུས་འདི་ཡན་ཆད་ཀྱི།། སྡིག་པ་མི་དགེའི་ལས་རྣམས་
བགྱིས་པ།། སྒྲ་དབྱངས་རྒྱལ་མོའི་སྐུ་ལ་བཤགས་པར་འབུལ།། ཁྱེད་ཀྱི་ཐུགས་
རྗེས་ཀུན་ཀྱང་བྱང་བར་མཛོད།༎ དེ་ནས་མཆོད་པ་འབུལ་ཏེ་ཚིག་བཤད་ནི། སྒྲ་དབྱངས་རྒྱལ་མོ་
དགོངས་སུ་གསོལ༎ དང་བའི་སེམས་དང་ལྡན་པ་ཡི༎ དད་གུས་ཤེས་རིག་ཏིང་
པ་ཅི་
360

ནམ་མཁའ་མཛོད་ཀྱི་སྒྲུབ་སྐོར།
འཛིན་དང་།། གུས་པའི་ལུས་དང་ལྡན་པ་ཡི༎ བཅའ་བསྒྱུར་གར་ཚོམས་བསྐོར་
ཕྱག་དང་།། སྙན་པའི་སྒྲ་དང་ལྡན་པ་ཡི།། རྔ་གཤང་དུང་གླིང་འཛབ་དབྱངས་
དང་། མཛེས་པའི་རྒྱན་དང་ལྡན་པ་ཡི།། རྒྱལ་མཚན་འཕན་གདུགས་དར་འཕྲེང་
དང་། གཙང་མའི་ཟས་དང་ལྡན་པ་ཡི།། རོ་བརྒྱ་ལྡན་པའི་ཞལ་ཟས་དང་།། མ་རིག་
མུན་པ་སེལ་བ་ཡི།། གསལ་བ་འོད་ཀྱི་སྒྲོན་མེ་དང་།། སྡུག་བསྔལ་ནད་རྣམས་སེལ་
བ་ཡི།། དྲི་བདའ་སྤོས་ཀྱི་དུད་པ་དང་།། བག་ཆགས་སྒྲིབ་པ་འཁྲུད་པ་ཡི། དག་
ཅིང་གཙང་མའི་ཚན་ཆབ་དང༌།། ཉོན་མོངས་འདོད་ལྟོག་གསོ་བ་ཡི།། དག་
པའི་ཞལ་ཟས་ལྷ་སངས་དང་། སྐྱོབ་གོས་རྒྱན་དུ་ཆེ་བ་ཡི། མཛེས་སྡུག་བཀྲ་གསལ་
མེ་ཏོག་དང་།། ལྡན་པ་ལྔ་དང་རྣམ་པ་ལྔ།། ངག་གི་དབང་པོ་རྣམ་གྲོལ་ཞིང་།།
ཤེས་རབ་བློ་གྲོས་རྒྱས་པའི་ཕྱིར། སྒྲ་དབྱངས་ལྷ་མོ་འཁོར་བཅས་ལ། མཆོད་པ་
འབུལ་གྱིས་བཞེས་སུ་གསོལ།༎ བག་ཆགས་སྒྲིབ་པ་བྱང་གྱུར་ཅིག །ཚུལ་ཁྲིམས་
ཆག་ཉམས་བསྐོང་གྱུར་ཅིག །བསོད་ནམས་ཡེ་ཤེས་ཚོགས་རྫོགས་ཤོག །ཅེས་མཆོད་
པ་འབུལ་ལོ། །དེ་ནས་སྐུ་བསྟོད་དེ་རྒྱས་པ་གཞན་དུ་གསལ། འདིར་མདོར་བསྡུས་ཙམ་དུ་བསྟོད་པ་ནི། ཨཱོྃ་སྣང་
སྲིད་འཇིག་རྟེན་ངོ་མཚར་གླིང་།༎ ངག་དབང་དཔལ་ཐོབ་ལྷ་མོ་ཆེ།། སྒྲ་དབྱངས་
རྒྱལ་མོ་ཤེལ་དཀར་མདོག །པི་ཝང་ལྡིར་བ་སྙན་འགྱུར་སྒྲོགས།། དྲི་ཟའི་བུ་མོ་དུ་
མས་བསྐོར།། སྨྲ་བསམ་རང་དབང་ཐོབ་པའི་བདག །ཡུམ་ཆེན་སྒྲ་དབྱངས་ལྷ་
མོ་ལ།། ཕྱག་འཚལ་སྐུ་བསྟོད་གསོལ་བ་འདེབས།། ངག་དབང་རྣམ་གྲོལ་དངོས་
གྲུབ་སྩོལ༎ ཨག་ཤོ་སང་སང་སྨར་ཝེར་མ་མ་འདུ་སྭཱཧཱ༔ ཞེས་བསྟོད་དོ། །དེ་ནས་གསུང་གི་
སྒོ་ནས་སྒྲུབ་པ་ལ། དང་པོ་འཛབ་བསྒོམ་ནི། རང་ཉིད་གཤེན་རབ་རྣམ་པར་རྒྱལ་བར་གསལ་
བའི་ཐུགས་ཀར་བསྭོ༔ རིན་པོ་ཆེའི་སྣ་ཚོགས་ཀྱི་མདངས་དང་ལྡན་པ་ལ། རྩ་བའི་
བསྙེན་འཛབ་གཟུངས་གསུམ་གང་བཟླས་པས། གཡས་བསྐོར་དུ་འཁོར་བ། མགྲིན་
361

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
པའི་དབྱིངས་རུམ་དུ། པདྨའི་ལྟེ་བར་ཡི་གེ་ཧྲི༔དཀར་པོ་ཤེལ་དཀར་གྱི་ཐིག་པ་
འདྲ་བ་ལ་བཟླས་པའི་སྙིང་པོས་གཡས་བསྐོར་དུ་འཁོར་བ། དེ་རྣམས་ལས་འོད་
ཟེར་ཡར་འཕྲོས་དབྱིངས་ཀྱི་རྒྱལ་བ་སྲས་དང་བཅས་པ། ཐམས་ཅད་ཀྱི་ལྗགས་
སྟེང་དུ་ཕོག་པས། ཐུགས་དམ་གྱི་རྒྱུད་བསྐུལ་ཏེ། གསུང་གི་བྱིན་རླབས་དང་མཐུ་
སྟོབས་ཐམས་ཅད་ཀྱི། ངོ་བོ་འཕྲུལ་ཆེན་ཡིག་འབྲུའི་རྣམ་པ་གྲངས་མེད་པ་དང་
དབྱངས་ཅན་ཡེ་ཤེས་ཀྱི་ལྷ་མོ་འཁོར་དང་བཅས་པ་སྤྱན་དྲངས་ཏེ། བདག་གི་
མགྲིན་པར་བྱོན་ནས་དངོས་སུ་བཞུགས་པར་བསམ། འོད་ཟེར་ཕར་འཕྲོས་པས་
སྣང་སྲིད་ལྷ་སྲིན་སྡེ་བརྒྱད་ཀྱི། ངག་དང་ཤེས་རབ་ཀྱི་ཡོན་ཏན་དང་ནུས་མཐུ་
ཅི་ཡོད་པ་རྣམས་བུང་བས་མེ་ཏོག་གི་བཅུད་བསྡུས་པ་བཞིན་དུ་ཚུར་བསྡུས་ནས་
ངག་ལ་ཐིམ། ཡང་འོད་ཟེར་ཕར་འཕྲོས་པས། ཁམས་གསུམ་གྱི་སེམས་ཅན་
ཐམས་ཅད་ཀྱི་ངག་གི་སྒྲིབ་པ་སྦྱངས་ངག་གི་ཡོན་ཏན་དང་བློ་གྲོས་ཤེས་རབ་ཐམས་
ཅད་ཚུར་བསྡུས་ཏེ། བདག་གི་ངག་ཡིད་ལ་ཐིམ་པས། ངག་ལ་ཚངས་པའི་གསུང་
དབྱངས་དྲུག་ཅུ་དང་། ཡིད་ལ་མཁྱེན་བརྩེའི་ཡེ་ཤེས་བརྒྱད་ཁྲི་མངོན་སུམ་དུ་
ཐོབ་པར་བསམ་ལ། རྣམ་རྒྱལ་གཟུངས་སྡེ་རིན་ཆེན་ཕྲེང་བ་དང་། བུམ་གཟུངས་ལས་བྱུང་བའི་དབྱངས་
ཅན་ལྷ་མོའི་སྙིང་པོ་ནི། ཨཱོྃ་ཀུ་རུ་ཀུ་ལེ་ཧྲི་སྭཱཧཱ༔ ཞེས་བརྒྱ་སྟོང་ཁྲི་འབུམ་བརྗོད། དེ་ནས་རྒྱ་ནག་ལེགས་
ཏང་རྨང་པོའི་དགོངས་བཞེད་སྒྲ་དབྱངས་ལྷ་མོའི་ཡང་སྙིང་ནི། ཨཱོྃ་ཨག་ཤོ་སང་སང་སྨར་ཝེར་མ་མ་
འདུ་སྭཱཧཱ༔ ཞེས་པ་གཉིས་བཟླས་པའི་ཉམས་སྣང་དྲོད་ཚད་དང་སྦྱར་ཏེ། ཅི་ལྕོགས་བགྲང་ངོ་། །འཛབ་བསྟོད་ནི།
ཧྲཱིཿ སྒྲ་དབྱངས་ལྷ་མོ་འཁོར་བཅས་ལ། སྙིང་པོ་འཛབ་ཀྱི་མཆོད་པ་འབུལ། ཚངས་
པའི་གསུང་དབྱངས་དྲུག་ཅུ་དང་།། ཤེས་རབ་ཡེ་ཤེས་དངོས་གྲུབ་སྩོལ༎ ཞེས་པའམ།
ཡང་ན་རྣམ་རྒྱལ་གཟུངས་སྡེ་ཞང་ཞུང་མ་ལས་བྱུང་བའི་གཟུངས་ནི། ན་མོ་དམུ་ར་ཏ་ཧན་སད་དོ་
ཧྲུན།། ཨག་ཤོ་སང་སང་༎ སྨར་ཞི་ཝེར་ནི༎ པྲ་ཏི་སད་ཝེར།། སད་སྨར་ཙ་མེད།།
362

ནམ་མཁའ་མཛོད་ཀྱི་སྒྲུབ་སྐོར།
ཨག་ཤོ་དེ་ཤོ།། མ་དྲི་མ་དྲི།། མ་ཧྲིང་མ་ཧྲིང་།། ཧྲིང་ནི་ཧྲིང་ནི།། ཏྲིང་ཛ་ཧྲིང་ཛ།།
སད་དོ་མ་མ་ཏི་སྟ། གྱེར་གྱི་ཨག་ཤོ་སལ་སལ། སྨར་ཡེ་ཀུ་རུ་ཡེ་སྭཱཧཱ༔ །ཨོཾ་སྒྲ་
དབྱངས་ལྷ་མོ་འཁོར་བཅས་རྣམས༎ སོ་སོའི་རང་རིག་ཡིག་འབྲུ་ཐུགས། ཡང་
དག་སྙིང་པོས་རྒྱུད་བསྐུལ་ན༎ རིག་པ་འཛབ་ཀྱི་མཆོད་བཞེས་ལ།། འཕྲིན་ལས་
གཟུངས་ཀྱིས་བསྐུལ་འདེབས་ཀྱིས།། ལྷ་ཞལ་བདག་ལ་བསྟན་དུ་གསོལ། བཀའ་
རྒྱུད་ངེས་པར་བསྒྲག་ཏུ་གསོལ།༎ ཐུགས་རྗེས་ཡོངས་སུ་དགོངས་སུ་གསོལ། སྙིང་
པོ་ལྷ་ཡི་གསུང་ཡིན་ཏེ།། གསུང་གི་འཁོར་ལོ་བདག་བསྐོར་གྱི།། གསུང་ལ་གྲུབ་པ་
མངའ་བརྙེས་པ།། གང་ལ་དམིགས་པའི་འཕྲིན་ལས་སྒྲུབ།། དགྲ་བཅོམ་འབྲས་བུ་
ཐོབ་ནས་ཀྱང་།། མངོན་སངས་རྒྱས་པར་མཛད་དུ་གསོལ།། སོགས་ཀྱིས་བསྟོད། ཡང་
ན་འདོད་གསོལ་ནི། ལྷ་མོ་སྒྲ་དབྱངས་ཀྱི་རྒྱལ་མོ་ཁྱེད་ཀྱིས་གཤེན་པོ་བདག་གི་ངག་ལ་
ཞུགས་ནས་སྒྲ་སྒྲོགས་པར་མཛོད་ཅིག །ལྕེ་གྲོལ་བར་མཛོད་ཅིག །སྨྲ་མྱུར་བར་
མཛོད་ཅིག །མགུར་གསང་བར་མཛོད་ཅིག། དབྱངས་སྙན་པར་མཛོད་ཅིག །
སྐད་བདེ་བར་མཛོད་ཅིག །ཚིག་གསལ་བར་མཛོད་ཅིག །སྒྲོགས་སྤྲོ་བར་མཛོད་
ཅིག །ངག་ལ་འགྲོ་བ་ཐམས་ཅད་ཆགས་པར་མཛོད་ཅིག །ཚངས་པའི་དབྱངས་
ཅན་ངག་གི་དབང་ཕྱུག་སྨྲ་བའི་སེང་གེས་གཡུང་དྲུང་གི་བོན་རིན་པོ་ཆེའི་ཚིག་
དོན་ཐམས་ཅད་འཛིན་པའི་རྒྱལ་པོ་མྱུར་དུ་སྩལ་དུ་གསོལ་ལོ། །རྟགས་ནི་འདིར་མ་གསལ་
ཀྱང་བྱམས་མའི་རྒྱུད་ལས། རྟགས་དང་མཚན་མ་འདི་ལྟར་འཆར།། ཁྲུས་བྱས་ཆུ་གཙང་འཐུང་བ་དང་།། བུད་མེད་
དཀར་མོ་རྒྱན་ལྡན་མས། མེ་ལོང་གཙང་མ་གཏད་པ་དང་། སྒྲོན་མེ